stanford-oval/wikipedia huggingface dataset:
בנשי

ערך זה עוסק בעיר בסין. אם התכוונתם למשמעות אחרת, ראו .
| --- | --- |

מראה כללי של העיר
 מדינה:  הרפובליקה העממית של סין הרפובליקה העממית של סין
 מחוז:  ליאונינג
 שטח:  8,428 קמ"ר
 גובה:  131 מטרים
 אוכלוסייה:  ‏
  ‑ בנציבות העירונית:  1,326,018 (2020)
  ‑ במטרופולין:  865,215 (2020)
  ‑ צפיפות:  157.3 נפש לקמ"ר (2020)
 קואורדינטות:  41°18′00″N 123°46′00″E﻿ / ﻿41.3°N 123.766667°E﻿ / 41.3; 123.766667
 אזור זמן:  UTC +8
 http://www.benxi.gov.cn/english/index.jsp
  מפת מיקום  מפה מפורטת   (למפת הרפובליקה העממית של סין מוגדלת) בייג'ינג שאנגחאי צ'ונגצ'ינג שנג'ן הונג קונג צ'נגדו שניאנג שיאן חרבין אורומצ'י שינינג רוסיה מונגוליה קזחסטן קיר. ט. פק. הודו נפאל ב. בנ. מיאנמר תאי. לא. וי. הפ. ד.ק צ.ק יפןבנשי(למפת הרפובליקה העממית של סין רגילה) בייג'ינג שאנגחאי צ'ונגצ'ינג שנג'ן הונג קונג צ'נגדו שניאנג שיאן חרבין אורומצ'י שינינג רוסיה מונגוליה קזחסטן קיר. ט. פק. הודו נפאל ב. בנ. מיאנמר תאי. לא. וי. הפ. ד.ק צ.ק יפןבנשי(למפת ליאונינג רגילה) שניאנג דאליין אנשאן ג'ינג'ואו צ'אויאנג טיילינג חולודאו יינגקואו דאנדונג פושון קוריאה הצפונית  ג'ילין מונגוליה הפנימית חביי מפרץ קוריאה  ים בוהאי בנשי(למפת ליאונינג מוגדלת) שניאנג דאליין אנשאן ג'ינג'ואו צ'אויאנג טיילינג חולודאו יינגקואו דאנדונג פושון קוריאה הצפונית  ג'ילין מונגוליה הפנימית חביי מפרץ קוריאה  ים בוהאי בנשי    מיקומה של בנשי במחוז ליאונינג tabBackground:;tabBorder:#aaa;defaultTab:0;
בֶּנְשִׂי (בסינית: 本溪; בפין-יין: Běnxī) היא נציבות עירונית במזרח מחוז ליאונינג שבצפון-מזרח הרפובליקה העממית של סין. היא גובלת עם בירת המחוז שניאנג ופושון מצפון, ליאויאנג (אנ') ממערב, דאנדונג (אנ') מדרום ומחוז ג'ילין ממזרח. ע"פ מפקד האוכלוסין משנת 2020 אוכלוסיית הנציבות העירונית מנתה 1,326,018 תושבים, מתוכם 865,215 בשטח האורבני.
העיר נחנכה כמרכז תעשיית ברזל בשנת 1915. חברת הברזל והפלדה של בנשי ("בנגנג") היא המעסיקה הגדולה ביותר בעיר והרביעית בגודלה בכל סין. המעסיק השני בגודלו בעיר היא התעשייה לכריית פחם. בעבר הייתה קיימת בעיר בעיית זיהום חמורה בעקבות ייצור מתכת וכריית פחם, עם ההאטה בשנים האחרונות בתעשיית המתכת והפחם בעיית הזיהום החלה לפחות בהדרגה.
בכפיפות לעיר יש ארבעה רבעים מנהליים ושני מחוזות אוטונומיים. כמו כן כפופים לעיר 25 מחוזות, 40 כפרים ועיירות, 229 מועצות מקומיות ו-289 מועצות כפריות.
פעילות תיירותית

הפארק הלאומי השוכן בעיר, "מנהרת המים", היא תעלת המים התת-קרקעית הארוכה ביותר באסיה. התעלה החלה להיווצר לפני חמישה מיליון שנים, בתעלה יכולים המבקרים לשוט בסירות ולחקור את התעלה. התעלה כל כך גדולה שיש בה מזח ונמל מתחת לאדמה. בתעלה יש נטיפים, זקיפים וסלעים יוצאי דופן.
במרחק של 35 קילומטרים ממרכז העיר, יש מערה שבתוכה זורם נהר באורך של כ-3 קילומטרים, בעומק של 2 מטרים, ושרוחבו מספיק ללפחות 20 סירות ששטות במקביל. גם במערה זו יש זקיפים, נטיפים, וצורות סלעים מיוחדות.
ערים תאומות

ארצות הברית פאוריה, אילינוי, ארצות הברית
קנדה ברמפטון, אונטריו, קנדה
הערות שוליים

↑  China: Liáoníng (Prefectures, Cities, Districts and Counties) - Population Statistics, Charts and Map, www.citypopulation.de
| --- | --- |
בקרת זהויות :  NLI: 987007557710605171  GND: 1096208296  MusicBrainz: 958e82fe-ce6f-4cc0-8390-52506f378658  NDL: 01059389  VIAF: 254555958   WorldCat (עם VIAF): 254555958 
ערך זה הוא קצרמרבנושא יישובים בסין. אתם מוזמנים לתרום לוויקיפדיה ו.
מדרחוב בעיר
מבנה דירות בעיר
בית החולים בית בלב

| --- | --- |
אין תמונה חופשית
 מאפייני הארגון
 סוג:  בית חולים שיקומי
 בעלים:  בית בלב
 היסטוריה
 תאריך ייסוד:  יוני 2022
 שירותים
 מספר מחלקות:  13
 מיטות:  מעל 420
 אתר רשמי
 גאוגרפיה
 כתובת:  משה שרת 2, מערב ראשון לציון, ישראל
 מיקום:  ראשון לציון, ישראל
 קואורדינטות:  31°59′45″N 34°44′59″E﻿ / ﻿31.995907381774°N 34.749603168815°E﻿ / 31.995907381774; 34.749603168815
  (למפת גוש דן מוגדלת) בית החולים בית בלב(למפת גוש דן רגילה) בית החולים בית בלב(למפת ישראל רגילה) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום בית החולים בית בלב(למפת ישראל מוגדלת) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום בית החולים בית בלב
 
בית החולים בית בלב הוא בית חולים שיקומי הממוקם במערב ראשון לציון.
מבנה בית החולים

את בית החולים מפעילה רשת בתי האבות "בית בלב" שהיא חלק מקבוצת מכבי שירותי בריאות, בית החולים מכיל מעל ל-420 מיטות אשפוז, כולל כ-13 מחלקות ואף מכון אשפוז יום ובריכה טיפולית. עלות הקמת בית החולים הייתה כ-200 מיליון דולר שאומנם אינם מכספי משרד הבריאות אבל באישורו של המשרד. מלבד זאת מכיל גם מערכות אלקטרו-מכניות, חניון מכוניות ומכון אמבולטורי לבאים לבית החולים. סך שטח בית החולים הוא כ-25,000 מ"ר.
אדריכל בית החולים הוא דב קורן, בית החולים ממוקם ברחוב משה שרת, שבמערב ראשון לציון.
בית החולים משמש בעיקר חולים הנמצאים בתהליך אשפוז המשכי.
היסטוריה

במרץ 2019 פורסם כי חברה בשם אפקון בניה אשר מתפקדת כחברת בת של החברה אפקון החזקות חתמה על הסכם עם רשת בתי האבות בית בלב על ההסכם להקמת בית החולים.
בתחילת אפריל 2019 התקיימו דיונים בוועדה של משרד הבריאות, את הוועדה הקים מנכ"ל משרד הבריאות, משה בר סימן טוב ובה נידון על המשבר והעומס שקיים במחלקות הפנימיות, פתרונה של בעיית העומס תהיה הקמת בית החולים אשר תקל משמעותית על תפקוד המחלקות הקיימות.
באפריל 2019, הונחה אבן הפינה והחלה בניית בית החולים.
ביוני 2022 נפתח בית החולים.
ראו גם

בית החולים עדי נגב
בית החולים בית רבקה
מכבי שירותי בריאות
בן ג'ונסון (מחזאי)

| --- | --- |

 לידה:  11 ביוני 1572 וסטמינסטר, ממלכת אנגליה 
 פטירה:  6 באוגוסט 1637 (יוליאני) (בגיל 65) לונדון, ממלכת אנגליה 
 מדינה:  ממלכת אנגליה 
 מקום קבורה:  מנזר וסטמינסטר 
 אירועים משמעותיים:  לידה שלאחר המוות 
 מקום לימודים:  בית הספר וסטמינסטר 
 שפות היצירה:  אנגלית 
 סוגה:  שירה, מחזאות 
 יצירות בולטות:  כל איש בָּהומור שלו 
 בן או בת זוג:  גברת ג'ונסון 
 פרסים והוקרה:  דוקטור לשם כבוד 
 חתימה:   
 
בנג'מין ג'ונסון (באנגלית: Benjamin Jonson;‏ 11 ביוני 1572 - 6 באוגוסט 1637) היה מחזאי ומשורר אנגלי מתקופת הרנסאנס האנגלי. התפרסם במחזותיו הסאטיריים, ביניהם "השועל"(אנ') ו"האלכימאי", באמנותו המלוטשת ובשיריו הלִירִיים. נחשב לאחד המוחות הספרותיים המבריקים של הספרות האנגלית.
במאה ה-17 ג'ון דריידן השווה את שייקספיר להומרוס ואת ג'ונסון לוורגיליוס, וצ'ארלס גילדון(אנ') כינה את ג'ונסון "אבי הקומדיה האנגלית". משלהי המאה ה-18, ככל שערכו של שייקספיר הלך והתעצם, כן פחת העניין ביצירתו של ג'ונסון. לדעת ויליאם הזליט, הטרגדיות הרומאיות של ג'ונסון הן פסגת יצירתו. רוב המבקרים משבחים את הקומדיות הסאטירות שלו, המבקרות בחריפות את החברה האנגלית של זמנו. לדעת קולרידג', עלילת "האלכימאי" היא אחת משלוש העלילות המושלמות ביותר בתולדות הספרות.
תולדות חייו

נולד בשנת 1572 בלונדון והיה ממוצא סקוטי. אביו נפטר לפני לידתו. ג'ונסון למד בבית ספר וסטמינסטר והושפע ממנהלו, המלומד ויליאם קאמדן. הוא התקבל לאוניברסיטת קיימברידג', אך כעבור שבועות ספורים נאלץ לחזור ללונדון לעזור לאביו החורג בפרנסתו. שפכטל בידו האחת וספר בידו השנייה, היה משנן שירה במהלך עבודתו בבניין בתים.
כאוטודידקט ג'ונסון היה למלומד קלאסי בעל בקיאות פנומנלית בתרבות הרומית.
בשנת 1597 החל לעבוד כמחזאי. באותה השנה החל לעבוד גם כשחקן, אך איכותו כשחקן לא ברורה. על כל פנים, ידוע שלא הצליח בקריירה זו.
התחתן בשנת 1594 בלונדון לאישה שזהותה נותרה מעורפלת. בתו הבכורה נפטרה כשהייתה בת שלושה חודשים, ובנו הראשון נפטר בהיותו בן שבע. על מות בנו כתב את השיר הלירי On my First Sonne. גם בנם השני של הזוג נפטר בגיל צעיר.
בתחילת שלטונו של ג'יימס הראשון, מלך אנגליה (שנת 1603) החל להפגין הערצה פומבית למלך ולאן, נסיכת דנמרק והחל להתקרב לחוגי האליטות. הוא חיבר מסכות, מעין מחזות ליריים קצרים, שהוצגו בחצר המלכות, ונחשב לגדול מחברי המסכות.
מחזאים רבים העריצו את ג'ונסון והושפעו מיצירתו, והם מכונים "בניו של בן". הידוע שבהם ריצ'רד ברום שהיה משרתו, מזכירו, עוזרו, ולבסוף מחזאי עצמאי שחיבר קומדיות מצליחות.
לקראת שנות ה-20 של המאה ה-17 ירדה תפוקתו הספרותית של ג'ונסון, אך הוא נשאר ידוע. בשנים אלו פרחו מחזאים צעירים יותר, דבר שפגע בפופולריות של ג'ונסון. בנוסף על כל אלה, הוא לקה בשבץ מוחי, אך המשיך לכתוב עד מותו. ג'ונסון נפטר באוגוסט 1637 ונקבר במנזר וסטמינסטר.
לאחר מותו פורסם ספרו "טימבר", הכולל הערכות ביקורתיות על המשוררים האליזבתנים.
בן ג'ונסון ושייקספיר

בן ג'ונסון היה ידיד של שייקספיר, ואולי גם יריב אמנותי. חברת התיאטרון של שייקספיר הציגה מחזות של ג'ונסון, ושייקספיר  השתתף, לפחות באחד מהם, כשחקן. ג'ונסון ביקר את הכתיבה האינטואיטיבית שייקספיר בספרו טימבר: "שיבחוהו שמעולם לא מחק שורה שכתב. אמרתי: הלוואי שהיה מוחק אלף (שורות)", וגם כתב: "אהבתי את האיש... הוא היה באמת הגון, ובעל טבע פתוח וחופשי; היה לו דמיון פנטסטי מעולה, רעיונות נועזים, וביטויים עדינים... כוחו היה בשנינותו... היה בו הרבה יותר דברים הראויים לשבח מאשר למחילה".
ממחזותיו

סיפור על גיגית, קומדיה (1596)
הקופסה משתנה, קומדיה (1597-8)
כל איש בָּהומור שלו, סאטריה (1598)
כל איש מחוץ להומור שלו, סאטירה (1599)
החרזן, סאטירה (1601)
סג'אנוס ונפילתו, טרגדיה (1603)
השועל, סאטירה (1605-6)
האשה השותקת, קומדיה (1609)
האלכימאי, סאטירה (1610)
קאטילין וקנוניתו, טרגדיה (1611)
יריד ברתולומאו, סאטירה (1614)
השד חמור, קומדיה (1616)
כליב החדשות, סאטירה (1626)
הפונדק החדש, או לב קל; קומדיה (1629)
רועה הצאן העצוב, פסטורליה (לא גמור)
ראו גם

ויליאם שייקספיר
מיקרוקוסמוס (פילוסופיה)
לקריאה נוספת

"בן ג'ונסון – 'שלושה דברים נחוצים לאדם כדי לכתוב היטב'" (מאנגלית: שירלי פינצי-לב), דחק - כתב עת לספרות טובה, כרך ג', 2013.
בן ג'ונסון, "האלכימאי: ('התאוה לזהב')" (מאנגלית: דן אלמגור). עלה בתיאטרון הקאמרי בבימוי לאונרד שך.
בן ג'ונסון, "וולפונה", עיבוד מודרני של שטפן צווייג למחזה "וולפונה, או השועל". תרגומים לעברית: נתן אלתרמן (הספר בקטלוג ULI); עמוס קינן (הספר בקטלוג ULI); מ. אבי-שאול (הספר בקטלוג ULI). עלה בתיאטרון הבימה.
ברנאר אמסלם

| --- | --- |

 לידה:  18 בנובמבר 1951 (בן 72) סעידא, צרפת 
 מדינה:  צרפת 
 תפקיד:  מנהיג (ינואר 2001–דצמבר 2016)  Mayor of Val-de-Reuil (1981–2001) 
 מפלגה:  המפלגה הסוציאליסטית הצרפתית 
 פרסים והוקרה:  קצין בלגיון הכבוד (31 בדצמבר 2012)  בפסקה זו רשומה אחת נוספת שטרם תורגמה 
 
ברנאר אמסלם (שם מלא בצרפתית: Bernard Amsalem;‏ נולד ב-18 בנובמבר 1951) הוא איש ציבור ומנהל ספורט יהודי צרפתי. מכהן כיום כנשיא הפדרציה הצרפתית לאתלטיקה. בעבר כיהן כסגן נשיא הפדרציה הצרפתית לאתלטיקה בשנים 2001-1997, כסגן נשיא הוועד האולימפי הצרפתי בשנים 2001–2009 והיה גם ראש המשלחת הצרפתית לאולימפיאדת 2012.
אמסלם נולד וגדל בסעידה שבאלג'יריה. בגיל 15 היגר עם משפחתו לצרפת.
הוא המייסד ונשיא הפדרציה הצרפתית לאתלטיקה. היה חבר במועצת המנהלים של התאחדות האתלטיקה הבינלאומית מאז 2011. הוא שימש גם כנשיא ישיבות Areva בסן דני, צרפת בשנת 2008.
חבר במפלגה הסוציאליסטית הצרפתית, בין היתר כיהן גם כראש קומונה ואל-דה-רויל בשנים 2001 - 1981.
הוא הועלה לדרגת קצין של לגיון הכבוד הצרפתי ביום ה-31 בדצמבר 2012.
אפקוט

| --- | --- |


ספינת החלל כדור הארץ - סמל הפארק
 מיקום:  דיסניוורלד, פלורידה, ארצות הברית
 תאריך פתיחה:  1 באוקטובר 1982
 אתר נופש:  דיסניוורלד
 תמה:  טכנולוגיה, חדשנות וארצות העולם השונות
 שטח הפארק:  305 אקר
 מפעיל:  חברת וולט דיסני
 אתרי מפעיל נוספים:  וולט דיסני
 קואורדינטות:  28°22′16″N 81°33′00″W﻿ / ﻿28.371°N 81.55°W﻿ / 28.371; -81.55
 אתר אפקוט
  (למפת אורלנדו מוגדלת) אפקוט(למפת אורלנדו רגילה) אפקוט
 
אפקוט (באנגלית: EPCOT) הוא פארק נושא במתחם וולט דיסני וורלד ריזורט הממוקם בביי לייק, פלורידה, ארצות הברית ליד הערים אורלנדו וקיסימי. הפארק מנוהל על ידי פארקים, חוויות ומוצרי דיסני, שלוחה של חברת וולט דיסני. הפארק נבנה בהשראת קונספט לא ממומש בעל אותו השם שפותח על ידי וולט דיסני, בו "אפקוט" היה אמור להוות קהילה מתוכננת אשר תשמש תשתית לחדשנות עירונית. בסופו של דבר הפארק נפתח ב-1 באוקטובר 1982 בשם "מרכז אפקוט" (Epcot Center) והיה לפארק השני מתוך ארבעת הפארקים שבוולט דיסני וורלד ריזורט. המתחם נפרש על פני 1,232 דונם - יותר מפי 2 מהגודל של ממלכת הקסם, מה שהופך אותו לפארק השני בגודלו במתחם, אחרי ממלכת החיות של דיסני.
אפקוט במקור תוכנן על ידי וולט דיסני עוד בשלבי הפיתוח המוקדמים של וולט דיסני וורלד כקהילה ניסיונית אב-טיפוסית של המחר (Experimental Prototype Community of Tomorrow) - EPCOT. הרעיון כלל מרכז עירוני, אזורי מגורים, אזורי תעשייה, בתי ספר וסדרה של מערכות תחבורה המוניות שיחברו את הקהילה וביניהן מערכות שקיימות כבר בדיסניוורלד, כגון פיפלמובר (PeopleMover) ורכבת חד-פסית (Monorail). אחרי מותו של דיסני ב-1966 הקונספט המקורי של "אפקוט" ננטש מאחר שהחברה הייתה סקפטית לגבי יכולותיה לנהל עיר.
ככל שעבר הזמן הפופולריות של פארק האם "ממלכת הקסם" (Magic Kingdom) גדלה ועלה צורך לבנות פארק נוסף במתחם וולט דיסני וורלד ריזורט. הוחלט להקים פארק בהשראת הקונספט המקורי של אפקוט, אשר יציג התחדשות מודרנית דרך אטרקציות חינוכיות, ובנוסף תצוגת מדינות שונות בעולם. הפארק החדש הציג 2 אזורים - עולם העתיד (Future World) ותצוגת העולם (World Showcase), ונפתח כ"מרכז אפקוט" (Epcot Center) ב-1982. בשנת 1994 שם הפארק שונה ל"אפקוט" (Epcot). בשנות ה-2010 המאוחרות, הפארק החל שיפוצים גדולים וארוכים אשר נמשכו עד סוף שנת 2023, שבהם הוחלפו אטרקציות והוקמו מתקנים חדשים. בנוסף, שונו 2 האזורים באפקוט ל-4 אזורים חדשים בשם: חגיגת העולם (World Celebration), תגליות העולם (World Discovery), טבע העולם (World Nature) ותצוגת העולם (World Showcase).
מופעים > לומינוס: הסימפוניה שלנו (Luminous: The Symphony of Us)

לומינוס: הסימפוניה שלנו (Luminous: The Symphony of Us) הוא מופע זיקוקים אשר הוקרן לראשונה ב-5 בדצמבר 2023 ומוצג מידי ערב מעל לגונת תצוגת העולם באפקוט. המופע החליף את "הרמוניוס" (Harmonious) שהתנגן עד לתאריך 3 באפריל 2023, ואת "אפקוט לנצח" (Epcot Forever) ששימש כממלא מקום בין שני המופעים.
המופע כולל שימוש במזרקות, זרקורים וזיקוקי די-נור עם אפקטים חדשים בפירוטכניקה אשר ממוקמים על אסדות נעות שמוחבאות במשך היום במרינה מאחורי הביתן של סין, זאת על מנת להשאיר את נוף הלגונה נקי במשך היום. לקראת המופע מתרומם הגשר שליד הביתן והאסדות מועברות למרכז לגונת תצוגת העולם.
לכבוד המופע נכתבו שני שירים מקוריים חדשים: Heartbeat Symphony, ו- Beating of our hearts ובנוסף להם שירים מסרטי דיסני נוספים במהלך המופע.
מופעים > הרמוניוס (Harmonious)

הרמוניוס (Harmonious) היה מופע זיקוקים אשר היה מוקרן מידי ערב מעל לגונת תצוגת העולם באפקוט. הוא שוחרר ב-1 באוקטובר 2021 כחלק מחגיגות 50 שנה לוולט דיסני וורלד והחליף את קודמו - ״אפקוט לנצח״ (EPCOT Forever). המופע תוכנן במקור להיות מוצג עוד ב-2020, אך בעקבות התפשטות נגיף הקורונה תוכניות אלו נבלמו.
המופע משתמש בטכנולוגיות חדשניות, אשר ממוקמות באופן בולט על גבי אוסף אסדות צפות שעגונות באופן קבוע אל מרכז לגונת תצוגת העולם, בעלות מזרקות, זרקורים ומסכי לד כדי להציג חווית צפייה ושמיעה של 360 מעלות סביב כל תצוגת העולם.
המופע חוגג את תרבויות העולם והסיפורים שלו אשר שימשו כהשראה לשלל סרטי דיסני.
ב-2 באפריל 2023, "הרמוניוס" בוטל לצמיתות למרות שבמקור תוכנן להישאר באפקוט לטווח הארוך. המופע "אפקוט לנצח" (EPCOT Forever) חזר במקום "הרמוניוס" ב-3 באפריל 2023 על מנת לשמש כממלא מקום שוב, וב-5 בדצמבר 2023 הוחלף במופע חדש המיועד לטווח הארוך בשם "לומינוס: הסימפוניה שלנו" (Luminous: The Symphony of Us).
מופעים > אפקוט לנצח (EPCOT Forever)

אפקוט לנצח (EPCOT Forever) הוא מופע זיקוקים אשר היה מוקרן מידי ערב מעל לגונת תצוגת העולם באפקוט. הוא הוקרן לראשונה ב-1 באוקטובר 2019 ושירת כממלא מקום אשר החליף את קודמו ״הארה: השתקפות של כדור הארץ״ (IllumiNations: Reflections of Earth), עד שהגיע המחליף לטווח הארוך ששמו ״הרמוניוס״ (Harmonious), אשר שוחרר ב-1 באוקטובר 2021.
המופע הציג שירים משלל מתקנים ותהלוכות אשר היו בפארק מראשיתו ועד היום - עולם האנרגיה, סוארין, ספינת החלל כדור הארץ, וכו', בנוסף להקלטות מעוררות השראה מפיו של וולט דיסני, ולכן עורר נוסטלגיה רבה למבקרים הוותיקים של הפארק.
המופע הושהה ב-15 במרץ 2020 בעקבות התפשטות נגיף הקורונה וחזר לפעול רק כשנה ו-4 חודשים אחר כך, ב-1 ביולי 2021, ביחד עם חזרתו של מופע הזיקוקים המפורסם ״באושר ועושר״ (Happily Ever After) בפארק ממלכת הקסם.
ב-2 באפריל 2023 המופע "הרמוניוס" בוטל לצמיתות ולכן המופע ״אפקוט לנצח״ (EPCOT Forever) חזר ב-3 באפריל על מנת לשמש כממלא מקום שוב, עד שהוחלף במופע חדש המיועד לטווח הארוך בשם "לומינוס: הסימפוניה שלנו" (Luminous: The Symphony of Us).
מופעים > מגדלורים של קסם (Beacons of Magic)

מגדלורים של קסם (Beacons of Magic) הם 4 מופעים אשר נוצרו לכבוד חגיגות 50 שנה לוולט דיסני וורלד. כל פארק מארבעת הפארקים בדיסניוורלד קיבל גרסה משלו למופע, אשר מאירה את הסמל של הפארק.
המופע מאיר את הסמל המרכזי של אפקוט, שהוא ספינת החלל כדור הארץ (Spaceship Earth) על ידי 1,861 מנורות שלכל אחת מהן מחוברות 6 קרני אור שיוצרות אפקט כוכב, בעוד שבפארקים האחרים הסתפקו במיפוי הקרנות אשר היה קיים כבר שנים אחורה.
למופע מספר גרסאות אשר מתחלפות מידי עונה ובהתאמה לפסטיבלים השונים שמתקיימים באפקוט במהלך השנה. המופע רץ בסבבים של רבע שעה משקיעה ועד מופע הזיקוקים ומחליף בין גרסאותיו השונות בכל הרצה. אפקוט הוא הפארק היחיד ששמר על המופע אחרי סיום חגיגות 50 שנה לוולט דיסני וורלד.
נתונים על בניית הפארק

עלות הקמת הפארק המשוערת הגיעה ל-1.4 מיליארד דולרים. זמן הבנייה נמשך שלוש שנים, ובאותה עת הפרויקט היה פרויקט הבנייה הגדול ביותר בכדור הארץ. שטח הפארק - 1.2 קמ"ר (הוא גדול מהעיר העתיקה בירושלים). בשטחי החנייה של הפארק יש מקום ל-11,211 מכוניות (כאשר שטחים פתוחים מאפשרים חנייה ל-500 מכוניות נוספות).
מדרכות הפארק תוכננו במיוחד על ידי חברת דיסני וחברת קודאק כך שצבע המדרכות הוורוד ידגיש את צבע הדשא הירוק ויגרום לתמונות לצאת בהירות וזוהרות יותר.
מבנה הפארק

הפארק מורכב משני חלקים - "עולם העתיד" ו"תצוגת העולם", שניהם בנויים כדוגמת הירידים העולמיים שהיו נפוצים בראשית המאה ה-20.
מבנה הפארק > עולם העתיד

אתרים בעולם העתיד:
ספינת החלל כדור הארץ - כיפה גאודזית הבנויה מ-11,324 משולשי אלומיניום. גובהה הכולל של הכיפה - גובה של 18 קומות, ומציג את ההיסטוריה של התפתחות האדם מאז ציורי המערות ועד הגיעו אל החלל.
אינובנשונס - (באנגלית: Innoventions - "חדשנות") הם שני ביתנים (הנקראים בהתאם "חדשנות מזרח" ו"חדשנות מערב") המציגים את ההתפתחות הטכנולוגית האחרונה. במרכז הבניינים ממוקמת "כיכר החדשנות" - ובאמצעה "מזרקת האומות" - מזרקה המשמיעה מוזיקה פעם ברבע שעה, ובה מים מ-22 מדינות שונות.
שומרי הגלקסיה: חזרה קוסמית רכבת הרים מהירה המציגה דמויות מסרט המארוול שומרי הגלקסיה. המתקן נפתח ב-27 במאי 2022. המתקן החליף את הרפתקאת האנרגיה של אלן.
פלאי החיים (Wonders of Life) מציג מספר תצוגות המסבירות כיצד פועל גוף האדם - ובהן מסע בתוך גוף האדם, ומופע המסביר כיצד פועלת מערכת החיסון של הגוף בשם "מלחמות הגוף" (Body Wars).
המשימה: חלל (Mission: SPACE) - מופע המדמה מסע למאדים. במיקום זה עמד בעבר בניין "אופקים" (Horizons) אשר ניסה לתאר איך העולם יראה בעתיד. נותנת החסות לביתן זה היא חברת היולט פקארד.
נסיעת מבחן (Test Track) - אטרקציה מהירה המדמה מסלול ניסוי של מכונית חדשה, לרבות חימום בטמפרטורת גבוהות או הסעתה מעל משטחים קשים לתנועה. (במקום זה עמד בעבר ביתן "עולם התנועה" (World of Motion) שסיפר את ההיסטוריה של התנועה המודרנית - והוחלף בשנת 1996).
הימים החיים (The Living Seas) - אחד האקווריומים הגדולים בעולם, המאפשר למבקרים לצפות בחיות ימיות, ומדמה חיים בתחנת מחקר תת-ימית.
האדמה (The Land) - אטרקציה המדגימה את האינטראקציה בין בני האדם והטבע. בבניין חממות גדולות המדגימות אקלימים שונים והמבקרים עוברים ביניהם באמצעות סירות.
דאייה מסביב לעולם (soarin’ around the world) - אטרקציה מסוג סימולטור המדמה ריחוף מעל מקומות שונים בעולם.
דמיון! (Imagination!) היא מבנה הכולל את האטרקציה - "מסע אל הדמיון" בו מלווה המבקר את פיגמנט (שבאחד השיפוצים של המתקן הוצא מן האטרקציה, אך בשל מחאת המבקרים הושב אליה), וכן קולנוע המציג סרטים תלת־ממדיים. החל משנת 2003 מוצג הסרט מותק, הקהל התכווץ שבו מככבים השחקנים ששיחקו בסרט מותק, הילדים התכווצו כמו ריק מוראניס ואריק איידל. בין השנים מאי 1986 ועד אפריל 1994 הוצג במקום הסרט קפטן איו בכיכובו של מייקל ג'קסון, בבימויו של פרנסיס פורד קופולה ובהפקתו של ג'ורג' לוקס. קודם למאי 1986 הוצג במקום הסרט מג'יק ג'ורניז (Magic Journeys - מסעות הקסם). נותנת החסות לביתן זה היא חברת Eastman Kodak.
כל אחד מהביתנים בעולם העתיד ממומן על ידי חברה מסחרית המממנת את הקמתו ותחזוקתו, ובתמורה שמה מופיע על כל מתקן ומתקן.
מבנה הפארק > גלריית העולם

גלריית העולם מורכבת מאחד עשר ביתנים המייצגים אחת עשרה מדינות: (עם כיוון השעון)
מקסיקו
נורווגיה
סין
גרמניה
איטליה
ארצות הברית
יפן
מרוקו
צרפת
הממלכה המאוחדת
קנדה
כל אחד מהביתנים מציג חנויות ומסעדות המופעלות על ידי אזרחי אותה מדינה. חלק מהביתנים כוללים אטרקציות או מופעים.
הבניינים ממומנים ומתוחזקים על ידי המדינות השונות. מסיבה זו אין ביתנים לרוסיה, ספרד וישראל, אשר על אף שהדבר הוצע להם, ואף שתוכננו הביתנים, סירבו לממן את הקמתם.
בניגוד לממלכת הקסם בה לא מוכרים משקאות אלכוהוליים, בגלריית העולם מוכרים את המשקאות האלכוהוליים הנפוצים במדינות השונות.
מבנה הפארק > גלריית העולם > גלריית מדינות העולם > מקסיקו

הביתן המקסיקני בנוי בצורת פירמידה אצטקית. המבקרים הנכנסים אליה עוברים ראשית דרך תצוגה של אומנות מקסיקנית. האולם המרכזי מציג שוק מקסיקני בשעת לילה הקרוי "כיכר החברים" (Plaza de los Amigos) בקצה הכיכר מצויה מסעדת סאן אנחל המשיקה על אגם, שמעברו השני הר געש. בבניין מצוי מתקן הקרוי "אל ריו דל טיימפו" (נהר הזמן - El Rio del Tiempo) המציג את התרבות המקסיקנית תוך שיט בסירה.
מבנה הפארק > גלריית העולם > גלריית מדינות העולם > נורווגיה

ביתן נורווגיה נבנה בסגנון של כפר נורווגי. בכפר נמצאת כנסיית לוחות בסגנון בנייה נורווגי. בביתן חנויות רבות המקושטות בטרולים רבים. בביתן נמצא גם המתקן Frozen ever after - מסע סירה בעקבות הסרט המצליח "לשבור את הקרח", וכן בית קפה בשם Bakeri Og Kafe המכין עוגות נורווגיות מסורתיות.
מבנה הפארק > גלריית העולם > גלריית מדינות העולם > סין

המבקרים נכנסים לביתן הסיני דרך שער סיני רחב המוביל לתוך חצר שבמרכזה מקדש סיני, הדומה למקדש השמיים שבבייג'ינג. בתוך המבנה מוצגת הסרט "התרשמויות מסין" סרט 360 מעלות. בביתן מספר חנויות של מוצרים סיניים ומסעדות סיניות והחצר בנויה בסגנון גן סיני עם אגמים, וגשרים וצמחייה אסיאתית.
מבנה הפארק > גלריית העולם > גלריית מדינות העולם > גרמניה

הביתן הגרמני מתוכנן להיראות כמו עיר גרמנית קטנה. בביתן גן בירה (Biergarten) המוכר אוכל גרמני טיפוסי, וכן מספר חנויות גרמניות (המוכרות שעוני קוקייה וצעצועים).
מבנה הפארק > גלריית העולם > גלריית מדינות העולם > איטליה

הביתן האיטלקי בנוי סביב פיאצה (כיכר) המוקפת בניינים בסגנון ונציאני ובסגנון רומאי. אחד הבניינים הוא מבנה של מגדל הפעמון (הקמפנלייה) של כיכר סן מרקו שבוונציה.
בביתן מספר מסעדות, ובחצר נוהגים לבצע מופעי רחוב.
מבנה הפארק > גלריית העולם > גלריית מדינות העולם > ההרפתקה האמריקאית

הביתן האמריקאי נקרא בעת הקמתו "בניין ההרפתקה האמריקאית" (The American Adventure Pavilion) בשנות ה-90 של המאה ה-20 שונה שם הבניין ל"בניין ארצות הברית" אולם בשנת 2005 הושב לביתן שמו המקורי. הבניין מתוכנן בסגנון קולוניאלי אמריקאי ומוצג בו המופע "ההרפתקה האמריקאית" המציגה את ההיסטוריה של ארצות הברית באמצעות אודיו אנימטקרוניקס. כמו כן מוצגת בבניין התערוכה "אולם הדגלים" המציגה דגלים שונים מההיסטוריה של ארצות הברית. בביתן מסעדה המגישה מזון אמריקאי טיפוסי, חנות וכן תיאטרון פתוח למופעים.
מבנה הפארק > גלריית העולם > גלריית מדינות העולם > יפן

הביתן היפני מורכב ממספר בניינים הבנויים סביב חצר קטנה. בפתח הביתן מצויה פגודה יפנית ושער טוריי. בביתן גן יפני הכולל ברכות וגן סלעים. בקצה המרוחק של החצר ישנה טירה יפנית הכוללת חפיר, ובתוכה תצוגה של אומנות יפנית. עיקר הבניין היפני מורכב מחנות וממסעדות. בביתן תוכנן להיות המופע "פגוש את העולם" המוקרן בדיסנילנד שבטוקיו אולם תוכנית זו לא יצאה אל הפועל.
מבנה הפארק > גלריית העולם > גלריית מדינות העולם > מרוקו

ביתן מרוקו בנוי כדוגמת העיר המרוקאית מרקש. בפתח הביתן בנוי מינרט מרשים. הביתן כולל גלריה לאומנות ומציג את ההיסטוריה של מרוקו וכן כדוגמה לארכיטקטורה המרוקאית - בית מהעיר פאס. בביתן מסעדה מרוקאית וחנויות המוכרות מוצרי ביגוד ועור במעיין באזאר.
אפקוט - הביתן המרוקאי
אפקוט - הביתן המרוקאי - פרט
אפקוט - הביתן המרוקאי - בית מגורים מרוקאי
מבנה הפארק > גלריית העולם > גלריית מדינות העולם > צרפת

הביתן הצרפתי בנוי בסגנון של שכונה פריזאית כאשר ברקע ניתן לראות את מגדל אייפל בביתן מספר חנויות ומסעדות וכן מוצג הסרט הפנורמי "התרשמויות מצרפת".
מבנה הפארק > גלריית העולם > גלריית מדינות העולם > הממלכה המאוחדת

הביתן הבריטי בנוי בצורה של עיר אנגלית קטנה בסגנון ארכיטקטורה בריטית. כמו כן הביתן כולל גן מבוך קטן. בביתן מספר חנויות המוכרות תה, צעצועים וכן מזכרות של להקת הביטלס. במקום מסעדות המוכרות אוכל בריטי טיפוסי כגון פיש אנד צ'יפס.
מבנה הפארק > גלריית העולם > גלריית מדינות העולם > קנדה

ביתן קנדה נועד להציג למבקרים את אזור הספר הקנדי - הביתן מקושט כקניון פתוח, ובו מפלי מים. כמו כן בכניסה לביתן מצויים עמודי טוטם אינדיאניים. הביתן המרכזי מציג את הסרט "הו קנדה!" - סרט 360 מעלות המתאר את נופי קנדה.